pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ มุ่งสร้างความเข้มแข็งให้สหกรณ์และกลุ่มเกษตรกร เพื่อเพิ่มขีดความสามารถในการดำเนินธุรกิจ
วันจันทร์ที่ 2 ตุลาคม 2560
กระทรวงเกษตรฯ มุ่งสร้างความเข้มแข็งให้สหกรณ์และกลุ่มเกษตรกร เพื่อเพิ่มขีดความสามารถในการดําเนินธุรกิจ
กระทรวงเกษตรฯ มุ่งสร้างความเข้มแข็งให้สหกรณ์และกลุ่มเกษตรกร เพื่อเพิ่มขีดความสามารถในการดําเนินธุรกิจ ที่จะนําไปสู่การขยายตัวของระบบเศรษฐกิจของสหกรณ์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีเปิดการสัมมนาทางวิชาการ เนื่องในโอกาสวันคล้ายวันสถาปนากรมส่งเสริมสหกรณ์ครบรอบ 45 ปี ณ โรงแรมปรินซ์พาเลซ ว่า จากนโยบายของรัฐมนตรีว่าการกระทรวงเกษตรและสหกรณ์ ได้มอบหมายให้กรมส่งเสริมสหกรณ์ดําเนินงานตามภารกิจหลักในการส่งเสริมและพัฒนาสหกรณ์และกลุ่มเกษตรกร รวมทั้งการขับเคลื่อนโครงการสําคัญ ตามนโยบายรัฐบาลและของกระทรวงเกษตรและสหกรณ์ สามารถแนะนําส่งเสริมและพัฒนาสหกรณ์และกลุ่มสหกรณ์ให้เกิดความเข้มแข็ง ซึ่งการที่จะขับเคลื่อนงานตามนโยบายให้ประสบความสําเร็จ กรมส่งเสริมสหกรณ์ต้องดําเนินการตามภารกิจ ปี 2561 ที่ถือเป็นปีแห่งการพัฒนาคน และยกระดับการบริหารจัดการ จะต้องมีการสร้างความเข้มแข็งให้แก่สมาชิก เพื่อเพิ่มขีดความสามารถในการดําเนินธุรกิจ ที่จะนําไปสู่การขยายตัวของระบบเศรษฐกิจของสหกรณ์ โดยสหกรณ์ต้องมีการพัฒนาการบริหารจัดการด้วยระบบธรรมาภิบาล และการกํากับดูแลการตรวจสอบอย่างเข้มแข็งมากขึ้น จึงต้องมีมาตรการที่จะสนับสนุนให้การดําเนินการตามนโยบาย โดยใช้แนวคิดของระบบสหกรณ์มาบริหารจัดการ เพื่อลดต้นทุน เพิ่มรายได้ และเพิ่มมูลค่าสินค้าอย่างมีประสิทธิผล
นอกจากนี้ เป้าหมายที่สําคัญของการพัฒนาสหกรณ์ทุกประเภท คือ สหกรณ์และกลุ่มเกษตรกรมีความเข้มแข็งอย่างมั่นคง เป็นกลไกและเครื่องมือในการพัฒนาเศรษฐกิจฐานรากแบบยั่งยืนตามแนวปรัชญาเศรษฐกิจพอเพียง ที่จะทําให้เกษตรกร สมาชิกสหกรณ์ และกลุ่มเกษตรกร อยู่ดีกินดี มีความมั่นคงยั่งยืน นําไปสู่การประสานประโยชน์ของนโยบายรัฐบาล ไม่ว่าจะเป็นด้านการเกษตร ด้านการค้า หรือด้านการเข้าถึงบริการทางการเงิน เป็นต้น
ด้าน นายวิณะโรจน์ ทรัพย์ส่งสุข อธิบดีกรมส่งเสริมสหกรณ์ กล่าวเพิ่มเติมว่า การจัดงานดังกล่าว มีวัตถุประสงค์เพื่อให้ผู้สัมมนาได้รับทราบนโยบายแนวทางการปฏิบัติงานในปีงบประมาณ พ.ศ. 2561 และสามารถปฏิบัติงานให้สอดคล้องกับนโยบายแนวทางการปฏิบัติงาน มีความรู้ ความเข้าใจในสถานการณ์ที่กําลังเปลี่ยนแปลง มีการบูรณาการปฏิบัติงานร่วมกับหน่วยงานที่เกี่ยวข้อง สอดคล้องกับสภาวการณ์ในปัจจุบัน อีกทั้งเพื่อรําลึกถึงวันคล้ายวันสถาปนากรมส่งเสริมสหกรณ์ครบรอบ 45 ปี ในวันที่ 1 ตุลาคม 2560
อย่างไรก็ตาม กรมส่งเสริมสหกรณ์ยังมีส่วนร่วมในการขับเคลื่อนงาน/โครงการสําคัญ โดยให้ความสําคัญกับการจัดทําแผนปฏิบัติงาน ทั้งแผนระดับกระทรวงและระดับจังหวัด ซึ่งจะเป็นกลไกในการทํางานแบบบูรณาการ โดยส่วนราชการทุกระดับจะต้องอํานวยการ ติดตาม กํากับ ดูแล ให้หน่วยงานระดับพื้นที่ปฏิบัติงานให้เป็นไปตามแผน เพื่อสร้างความเข้มแข็งให้สหกรณ์และกลุ่มเกษตรกร ภายใต้ 5 มาตรการ คือ 1) สร้างความเข้มแข็งของสมาชิก 2) เพิ่มขีดความสามารถในการดําเนินธุรกิจ 3) พัฒนาการบริหารจัดการและระบบธรรมาภิบาล 4) มาตรการกํากับและตรวจสอบ และ 5) มาตรการสนับสนุน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ตั้งแต่ 1 ก.ค. 63 ดีเดย์ยื่นแบบออนไลน์ ให้จ่ายภาษีผ่านช่องทางอิเล็กทรอนิกส์เท่านั้น
วันพฤหัสบดีที่ 25 มิถุนายน 2563
ตั้งแต่ 1 ก.ค. 63 ดีเดย์ยื่นแบบออนไลน์ ให้จ่ายภาษีผ่านช่องทางอิเล็กทรอนิกส์เท่านั้น
กรมสรรพากรอํานวยความสะดวกให้ผู้เสียภาษียื่นแบบแสดงรายการออนไลน์ และชําระภาษีผ่านช่องทางอิเล็กทรอนิกส์ เริ่ม 1 กรกฎาคม 2563 เป็นต้นไป ให้สอดรับการใช้ชีวิตยุค New Normal สร้างมาตรฐานใหม่แบบ One-Stop Service บนโลกออนไลน์ ที่สะดวก รวดเร็ว และปลอดภัย
กรมสรรพากรอํานวยความสะดวกให้ผู้เสียภาษียื่นแบบแสดงรายการออนไลน์ และชําระภาษีผ่านช่องทางอิเล็กทรอนิกส์ เริ่ม 1 กรกฎาคม 2563 เป็นต้นไป ให้สอดรับการใช้ชีวิตยุค New Normal สร้างมาตรฐานใหม่แบบ One-Stop Service บนโลกออนไลน์ ที่สะดวก รวดเร็ว และปลอดภัย
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ส่งผลให้ในภาพรวมมีผู้เสียภาษีมาใช้บริการ ณ สํานักงานสรรพากรพื้นที่สาขาน้อยลงอย่างเห็นได้ชัด ดังนั้น เพื่อลดความเสี่ยงในการแพร่ระบาดของโรคติดเชื้อไวรัสโคโรนา 2019 (COVID – 19) และยกระดับมาตรฐานการให้บริการรองรับพฤติกรรมการดําเนินชีวิตยุค New Normal โดยตั้งแต่วันที่ 1 กรกฎาคม 2563 เป็นต้นไป กรมสรรพากรจึงสนับสนุนให้ผู้ที่ยื่นแบบทุกประเภทภาษีผ่านทางอินเทอร์เน็ต หากมีภาษีที่ต้องชําระ สามารถชําระผ่านช่องทางอิเล็กทรอนิกส์ได้หลากหลายช่องทาง เช่น e-Payment, Internet Banking, Mobile Banking เป็นต้น ทั้งนี้ สถาบันการเงินที่เข้าร่วมโครงการจะยกเว้นค่าธรรมเนียมให้ ตั้งแต่บัดนี้จนถึงวันที่ 31 ธันวาคม 2563 ตามโครงการ Tax From Home โดยประชาชนหรือผู้ประกอบการสามารถเลือกช่องทางการชําระภาษีได้ตามที่ปรากฏข้อมูลในชุดชําระเงิน (Pay In Slip) เพื่อส่งเสริมให้ผู้เสียภาษีสามารถทําธุรกรรมภาษีกับกรมสรรพากรได้จากที่บ้านแบบ One-Stop Service ไม่ต้องเดินทาง สะดวก รวดเร็ว และปลอดภัย”
โฆษกกรมสรรพากร กล่าวเพิ่มเติมว่า “สําหรับผู้ที่ยื่นแบบภาษีออนไลน์ไว้ก่อนวันที่ ๑ กรกฎาคม ๒๕๖๓ และได้พิมพ์ชุดชําระเงิน (Pay In Slip) ที่มีข้อความ "เคาน์เตอร์สรรพากร/RD Counter" ไว้แล้ว รวมทั้งกรณีบุคคลธรรมดาที่ยื่นแบบชําระภาษีไว้แล้ว และใช้สิทธิผ่อนชําระ 3 งวด เมื่อได้ชําระงวดใดงวดหนึ่งที่สํานักงานสรรพากรพื้นที่สาขาไปแล้ว ยังคงชําระภาษีที่สํานักงานสรรพากรพื้นที่สาขาต่อไปได้จนครบจํานวน อย่างไรก็ดีเพื่อรักษามาตรฐานการเว้นระยะห่างทางสังคม ร่วมกันป้องกันการระบาดโรคติดเชื้อไวรัสโคโรนา 2019 (COVID – 19) ในระลอกต่อไป จึงขอเชิญชวนผู้เสียภาษีใช้บริการยื่นแบบและชําระภาษีออนไลน์ของกรมสรรพากรอย่างต่อเนื่อง เพราะสะดวก รวดเร็ว และปลอดภัย”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รัฐควบคุมคุณภาพการซื้อสินค้าผ่านบัตรสวัสดิการแห่งรัฐ
วันศุกร์ที่ 5 มกราคม 2561
รัฐควบคุมคุณภาพการซื้อสินค้าผ่านบัตรสวัสดิการแห่งรัฐ
เพื่อให้ใช้จ่ายงบประมาณอย่างคุ้มค่า และเกิดประโยชน์ต่อประชาชนมากที่สุด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งติดตั้งเครื่องรูดบัตร EDC ในร้านธงฟ้าประชารัฐและร้านค้าที่เข้าร่วมโครงการใช้จ่ายผ่านบัตรสวัสดิการแห่งรัฐให้แล้วเสร็จโดยเร็ว เพื่อให้เพียงพอกับความต้องการของประชาชน และยืนยันเปิดรับสมัครผู้ผลิตสินค้าทุกรายทั้ง SMEs วิสาหกิจชุมชน และบริษัทขนาดใหญ่อย่างเท่าเทียมกัน ซึ่งจะทําให้ผู้ถือบัตรสามารถเลือกซื้อสินค้าได้อย่างหลากหลาย โดยปัจจุบันมีผู้ผลิตเข้าร่วมโครงการแล้ว 24 ราย รวมสินค้าที่มีราคาถูกกว่าท้องตลาดร้อยละ 10 – 20 จํานวน 318 รายการ ทั้งนี้ นายกรัฐมนตรีกําชับให้เจ้าหน้าที่แจ้งรายละเอียดวิธีใช้งานและเงื่อนไขการใช้บัตรให้ผู้ถือบัตรและร้านค้าทราบอย่างทั่วถึง เพื่อป้องกันปัญหาการใช้งานผิดเงื่อนไข โดยมีช่องทางการค้นหาข้อมูลร้านค้าได้ที่ www.shop.moc.go.th หรือสายด่วน 1203
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการป้องกันและปราบปรามยาเสพติด (ป.ป.ส.) ครั้งที่ ๒/๒๕๖๓
วันอังคารที่ 19 พฤษภาคม 2563
การประชุมคณะกรรมการป้องกันและปราบปรามยาเสพติด (ป.ป.ส.) ครั้งที่ ๒/๒๕๖๓
การประชุมคณะกรรมการป้องกันและปราบปรามยาเสพติด (ป.ป.ส.) ครั้งที่ ๒/๒๕๖๓
ในวันจันทร์ที่ ๑๘ พฤษภาคม ๒๕๖๓ เวลา ๑๓.๓๐ น.
ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
นายวิษณุ เครืองาม รองนายกรัฐมนตรี
เป็นประธานการประชุมคณะกรรมการป้องกันและปราบปรามยาเสพติด (ป.ป.ส.) ครั้งที่ ๒/๒๕๖๓
โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้บริหารหน่วยงานที่เกี่ยวข้อง
และนายนิยม เติมศรีสุข เลขาธิการ ป.ป.ส. ในฐานะกรรมการและเลขานุการ เข้าร่วมประชุม ฯ
ที่ประชุมรับทราบความคืบหน้าร่างพระราชบัญญัติยาเสพติดให้โทษ (ฉบับที่ ..) พ.ศ. .... (พืชกระท่อม)
และระเบียบสํานักนายกรัฐมนตรีว่าด้วยการจ่ายเงินค่าตอบแทนผู้แจ้งความนําจับเงินค่าตอบแทนเจ้าหน้าที่
และเงินช่วยเหลือในการปฏิบัติงานยาเสพติด (ฉบับที่ ๒) พ.ศ. ๒๕๖๓
พร้อมทั้งพิจารณาร่างประกาศคณะกรรมการป้องกันและปราบปรามยาเสพติด
เรื่อง กําหนดหลักเกณฑ์วิธีการและเงื่อนไขการตรวจหรือทดสอบว่าบุคคลหรือกลุ่มบุคคลใด
มีสารเสพติดอยู่ในร่างกายหรือไม่ พ.ศ. ....
และการกําหนดพื้นที่นําร่องที่ทําการเสพพืชกระท่อมได้โดยไม่เป็นความผิด
ตามมาตรา ๕๘/๒ แห่งพระราชบัญญัติยาเสพติดให้โทษ พ.ศ. ๒๕๒๒ และที่แก้ไขเพิ่มเติม
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 พฤษภาคม 2563 [กระทรวงสาธารณสุข]
วันศุกร์ที่ 1 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่1 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 91.86ของผู้ป่วยทั้งหมด (กลับบ้าน 32 ราย รวมกลับบ้านสะสม 2,719 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 187 ราย หรือคิดเป็นร้อยละ 6.32 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 6 ราย (ลําดับที่ 2,955 - 2,960) เป็นผู้ที่มีประวัติไปในสถานที่ชุมชน เช่น ตลาดนัด สถานที่ท่องเที่ยว 1 ราย และพบจากการลงพื้นที่ค้นหาเชิงรุกในชุมชน จังหวัดยะลา
5 ราย ไม่มีรายงานผู้เสียชีวิต
จากรายงานผู้ป่วยรายใหม่วันนี้ พบว่าติดเชื้อจากการไปในสถานที่แออัด เช่น ตลาดนัด สถานที่ท่องเที่ยว ที่มีคนหนาแน่น ทําให้เสี่ยงต่อการรับเชื้อ ประชาชนจึงควรระมัดระวังตัวเองหากจําเป็นต้องเข้าไปในสถานที่ที่มีคนหนาแน่นจํานวนมาก คงเข้มในมาตรการสวมหน้ากากอนามัยหรือหน้ากากผ้าทุกครั้ง เว้นระยะห่าง เลี่ยงการอยู่ในจุดที่มีคนหนาแน่น ไม่พูดคุยใกล้ชิดกันและไม่ควรใช้เวลานานจนเกินไป สถานที่ที่มีคนรวมกันจํานวนมากเท่าใดยิ่งเพิ่มความเสี่ยงในการรับเชื้อมากขึ้นเท่านั้น และจะเกิดผู้สัมผัสเชื้ออีกจํานวนมากตามมา แนะนําเมื่อกลับถึงบ้านให้รีบอาบน้ํา ชําระล้างร่างกายให้สะอาด เลี่ยงการคลุกคลีกับคนในบ้าน เพื่อป้องกันการสัมผัสแพร่เชื้อระหว่างคนในครอบครัว หากเป็นไปได้ขอให้บันทึกการเดินทางของตัวเองหลังจากไปในพื้นที่เสี่ยง เพื่อง่ายต่อการสอบสวนโรคหากเกิดการเจ็บป่วย ย้ําเตือนประชาชนอย่าประมาท การ์ดต้องไม่ตก แม้ว่าสถานการณ์การติดเชื้อไวรัสโคโรนา 2019 จะเริ่มคลี่คลายลง ยังขอให้ทุกคนเข้มมาตรการ เว้นระยะห่าง สวมหน้ากากอนามัย หน้ากากผ้า
ล้างมือบ่อยๆ กินร้อน ช้อนส่วนตัวต่อไป
สรุปภาพรวมวันนี้มีผู้ป่วยรายใหม่ 6 ราย กลับบ้านวันนี้ 32 ราย รวมสะสม 2,719 ราย ยังรักษาอยู่ในโรงพยาบาล 187 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,960 ราย มากที่สุดอยู่ในกรุงเทพมหานคร รองลงมา ภูเก็ต นนทบุรี ยะลา ตามลําดับ
****************************** 1 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรีแนะเกษตรกรปลูกพืชตรงกับความต้องการของตลาด รัฐบาลพร้อมช่วยเหลือเกษตรกรเต็มที่ โดยไม่ให้ขัดกับพันธะสัญญาการค้าโลก
วันอังคารที่ 14 มกราคม 2563
นายกรัฐมนตรีแนะเกษตรกรปลูกพืชตรงกับความต้องการของตลาด รัฐบาลพร้อมช่วยเหลือเกษตรกรเต็มที่ โดยไม่ให้ขัดกับพันธะสัญญาการค้าโลก
นายกรัฐมนตรีแนะเกษตรกรปลูกพืชตรงกับความต้องการของตลาด รัฐบาลพร้อมช่วยเหลือเกษตรกรเต็มที่ โดยไม่ให้ขัดกับพันธะสัญญาการค้าโลก
วันนี้ (14 ม.ค. 63) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชนถึงแนวทางการให้ความช่วยเหลือพี่น้องเกษตรกรว่า รัฐบาลมีมาตรการทั้งการลดพื้นที่ปลูกยางพารา ส่งเสริมการปลูกพืชชนิดอื่นควบคู่ไปกับการทําสวนยางพารา รวมถึงการตัดต้นยางที่มีอายุมาก เพื่อนําไปแปรรูป เพื่อเป็นวัสดุชีวมวล การปลูกพืชเชิงเดี่ยวไม่ใช้อาชีพที่ยั่งยืนอีกต่อไป อะไรที่มากเกินจะทําให้ราคาตก เป็นหลักการดีมานด์และซับพลายนายกรัฐมนตรียังเสนอแนะให้ชาวเกษตรกรปลูกพืชที่ตรงกับความต้องการของตลาด โดยรัฐบาลพยายามที่จะให้ความช่วยเหลือเกษตรกรอย่างเต็มภายใต้เงื่อนไขที่จะไม่ขัดกับกฎกติกา พันธะสัญญา และการกีดกันทางการค้า
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติครั้งที่ ๑/๒๕๕๙
วันพุธที่ 16 พฤศจิกายน 2559
พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติครั้งที่ ๑/๒๕๕๙
พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติครั้งที่ ๑/๒๕๕๙
วันที่ ๒ พฤศจิกายน ๒๕๕๙ เวลา ๙.๓๐ น. พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการพัฒนาสื่อปลอดภัยและสร้างสรรค์แห่งชาติครั้งที่ ๑/๒๕๕๙ โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหารและกรรมการ ณ ห้องประชุม ๑ ชั้น ๑๙ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ชี้แจงการขอรับเงินเยียวยารายละ 2,000 บาท ต้องเป็นไปตามระเบียบหลักเกณฑ์ [กระทรวงการพัฒนาสังคมและความมั่นคงของมนุษย์]
วันเสาร์ที่ 25 เมษายน 2563
พม. ชี้แจงการขอรับเงินเยียวยารายละ 2,000 บาท ต้องเป็นไปตามระเบียบหลักเกณฑ์ [กระทรวงการพัฒนาสังคมและความมั่นคงของมนุษย์]
พม. ชี้แจงการขอรับเงินเยียวยารายละ 2,000 บาท ต้องเป็นไปตามระเบียบหลักเกณฑ์
วันนี้ (25 เม.ย.63) เวลา 10.00 น.นางพัชรี อาระยะกุล รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวง พม. ชี้แจงกรณีการขอรับเงินเยียวยารายละ 2,000 บาท จากกระทรวง พม. ที่มีการแชร์ในสื่อสังคมออนไลน์ในขณะนี้ ว่า กระทรวง พม. มีระเบียบหลักเกณฑ์ในการจ่ายเงินเยียวยาดังกล่าวสําหรับประชาชนเฉพาะกลุ่มเป้าหมายที่ประสบปัญหาความเดือดร้อน ไม่ใช่สําหรับประชาชนทั้งหมดในภาพรวมของประเทศ อาทิ เด็ก คนพิการ ผู้สูงอายุ และผู้ที่เดือดร้อนจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ซึ่งกระทรวง พม. พร้อมที่จะดูแลประชาชนกลุ่มเป้าหมาย จําเป็นต้องมีกระบวนการตรวจสอบและประเมินข้อเท็จจริงจากนักสังคมสงเคราะห์ว่ามีความเดือดร้อนอย่างไร และความต้องการเร่งด่วนมากน้อยเพียงใด และต้องวิเคราะห์เป็นรายกรณีตามขั้นตอน แม้ว่าจะมีการประชาสัมพันธ์ไปยังประชาชนในวงกว้าง แต่ผู้ที่จะได้รับเงินเยียวยาต้องเป็นประชาชาชนกลุ่มเป้าหมายตามหลักเกณฑ์และระเบียบของเงินสงเคราะห์ต่างๆ อาทิ เงินสงเคราะห์ครอบครัวผู้มีรายได้น้อย และเงินสงเคราะห์กรณีฉุกเฉิน เป็นต้น หากเมื่อผ่านการพิจารณาจากนักสังคมสงเคราะห์แล้วเห็นสมควรในการช่วยเหลือ จึงจะมีการจ่ายเงินเยียวยารายละไม่เกิน 2,000 บาท
นางพัชรีกล่าวเพิ่มเติมว่า กลุ่มเป้าหมายและประชาชนที่ได้รับความเดือดร้อนจากโรคโควิด-19 ที่ยังตกหล่นไม่ได้รับการช่วยเหลือจากมาตรการต่างๆ ของหน่วยงานภาครัฐ ทางกระทรวง พม. สํานักนายกรัฐมนตรี และกระทรวงมหาดไทย จะร่วมกันสํารวจพื้นที่ทุกหมู่บ้านและทุกกลุ่มเป้าหมายให้แล้วเสร็จภายในวันที่ 15 พ.ค. 2563 โดยจะนําข้อมูลทั้งหมดมาเชื่อมโยงกับทุกกระทรวง เพื่อดูแลประชาชนที่เดือดร้อนให้ครอบคลุมได้มากที่สุด และตกหล่นให้น้อยที่สุด ทั้งนี้ หากประชาชนกลุ่มเป้าหมายมีความเดือดร้อน อยู่ในสภาวะยากลําบาก ตกงาน ไม่มีรายได้ สามารถขอความช่วยเหลือได้ที่ สํานักงานพัฒนาสังคมและความมั่นคงของมนุษย์จังหวัด (พมจ.) ได้ทุกจังหวัด ในภูมิลําเนาที่อยู่อาศัย หรือแจ้งมายัง สายด่วน พม. โทร 1300 ของศูนย์ช่วยเหลือสังคม ตลอด 24 ชม. ทั้งนี้กระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม รพ.นาวังเฉลิมพระเกียรติ 80 พรรษา จ.หนองบัวลำภู
วันพฤหัสบดีที่ 26 กันยายน 2562
องคมนตรี ตรวจเยี่ยม รพ.นาวังเฉลิมพระเกียรติ 80 พรรษา จ.หนองบัวลําภู
องคมนตรี ติดตามการพัฒนาโรงพยาบาลนาวังเฉลิมพระเกียรติ 80 พรรษา จังหวัดหนองบัวลําภู เป็นศูนย์ผ่าตัดตาต้อกระจกของเขตสุขภาพที่ 8 ลดเวลารอคอยการผ่าตัด และได้รับพระราชทานงบประมาณจากมูลนิธิเทพรัตนเวชชานุกูล ก่อสร้างระบบผลิตน้ําบริสุทธิ์แบบพักน้ํา
องคมนตรี ติดตามการพัฒนาโรงพยาบาลนาวังเฉลิมพระเกียรติ 80 พรรษา จังหวัดหนองบัวลําภู เป็นศูนย์ผ่าตัดตาต้อกระจกของเขตสุขภาพที่8ลดเวลารอคอยการผ่าตัด และได้รับพระราชทานงบประมาณจากมูลนิธิเทพรัตนเวชชานุกูล ก่อสร้างระบบผลิตน้ําบริสุทธิ์แบบพักน้ํา และระบบก๊าซทางการแพทย์
วันนี้(26กันยายน 2562) พลอากาศเอก ชลิต พุกผาสุข องคมนตรี พร้อมด้วยนายแพทย์สวัสดิ์ อภิวัจนีวงศ์ สาธารณสุขนิเทศก์ เขตสุขภาพที่8และคณะ ตรวจเยี่ยมโรงพยาบาลนาวังเฉลิมพระเกียรติ 80 พรรษา จังหวัดหนองบัวลําภู มอบของเยี่ยมผู้ป่วย พร้อมติดตามสิ่งก่อสร้างที่ได้รับพระราชทานงบประมาณจากมูลนิธิเทพรัตนเวชชานุกูล จํานวนกว่า3ล้านบาท
นายแพทย์สวัสดิ์ อภิวัจนีวงศ์ สาธารณสุขนิเทศก์ เขตสุขภาพที่8กล่าวว่า โรงพยาบาลนาวังเฉลิมพระเกียรติ80พรรษา เป็น1ใน10โรงพยาบาลเฉลิมพระเกียรติ80พรรษาของกระทรวงสาธารณสุข ได้พัฒนาเป็นศูนย์ผ่าตัดตาต้อกระจกของเขตสุขภาพที่8เริ่มดําเนินการตั้งแต่ปี2556โดยมีจักษุแพทย์จากโรงพยาบาลอุดรธานีและโรงพยาบาลเลย มาตรวจคัดกรองและผ่าตัดเดือนละ2-3ครั้ง ประมาณ60 – 80รายต่อเดือน สามารถลดเวลารอคอยการผ่าตัดจาก3เดือนเหลือไม่เกิน1สัปดาห์ จนถึงปัจจุบันมีผู้รับการตรวจคัดกรอง 14,943 ราย ได้รับการผ่าตัดทั้งสิ้น6,843ราย เป็นการผ่าตัดต้อกระจก5,765ราย ต้อเนื้อ1,078ราย ช่วยลดผู้พิการตาบอดจากโรคตาต้อกระจกได้จํานวนมาก สําหรับงบประมาณพระราชทานจากมูลนิธิเทพรัตนเวชชานุกูล ในการก่อสร้างระบบผลิตน้ําบริสุทธิ์แบบพักน้ํา งบประมาณ1,025,000บาทและระบบก๊าซทางการแพทย์ จํานวน41จุด งบประมาณ2,195,000บาท ดําเนินการแล้วเสร็จและนําไปใช้ประโยชน์กับผู้ป่วยแล้ว
นอกจากนี้ ยังเป็นโรงพยาบาลเศรษฐกิจพอเพียง มีศูนย์สาธิตการเรียนรู้เศรษฐกิจพอเพียงและภูมิปัญญาท้องถิ่นร่วมกันของชุมชน จัดตั้งชมรมธนาคารขยะ เกษตรอินทรีย์ ปุ๋ยหมักและสมุนไพร เพื่อเป็นวัตถุดิบในการประกอบอาหารสําหรับผู้ป่วย ประหยัดค่าใช้จ่ายภายในโรงพยาบาล และได้ขยายผลต่อไปยังครัวโรงเรียน รวมทั้งได้จัดทําโครงการต้นไม้ของลูกเพื่อสืบสานพระปณิธานปลูกป่าในใจคน โดยมอบต้นยางนาให้เป็นสมบัติชิ้นแรกแก่เด็กแรกเกิดทุกคน ให้ครอบครัวนํากลับไปปลูกและดูแลให้เจริญเติบโตพร้อมกับการเจริญเติบโตของเด็ก ขณะนี้แจกไปแล้ว287ต้นสร้างความผูกพันและการเห็นคุณค่าของป่าไม้ให้กับประชาชน
นายแพทย์สวัสดิ์กล่าวต่อว่า ได้ร่วมกับภาคีเครือข่ายระดับอําเภอเพื่อแก้ปัญหาคุณภาพชีวิตด้านอุบัติเหตุ ขยะและสิ่งแวดล้อม สุขภาพจิตและยาเสพติด ผู้สูงอายุ และสารพิษในอาหาร สามารถลดอัตราการเสียชีวิตจากอุบัติเหตุทางการจราจรจนได้รับรางวัลรางวัล ศปถ.อําเภอ/ศปถ.ตําบล ระดับประเทศดีเยี่ยมระดับทอง จัดกิจกรรมวิ่งระดับอําเภอเป็นประจําทุกปี “แลนอาดหลาด” เกิดเครือข่ายและกิจกรรมวิ่งในทุกตําบล และผ่านเกณฑ์ GREEN and CLEAN hospital ระดับดีมากพลัส
รัฐบาลไทย-ข่าวทำเนียบรัฐบาล-ก.แรงงาน  เปิดงานการขับเคลื่อนแรงงานนอกระบบสู่ท้องถิ่นจังหวัดนครราชสีมา
วันพฤหัสบดีที่ 6 กุมภาพันธ์ 2563
ก.แรงงาน  เปิดงานการขับเคลื่อนแรงงานนอกระบบสู่ท้องถิ่นจังหวัดนครราชสีมา
เลขานุการรัฐมนตรีว่าการกระทรวงแรงงาน เปิดงานการขับเคลื่อนแรงงานนอกระบบสู่ท้องถิ่น Informal Labour Fair 2020 “แรงงานนอกระบบ สร้างโอกาส สร้างอาชีพ” มุ่งพัฒนาและส่งเสริมศักยภาพของแรงงานนอกระบบให้มีคุณภาพชีวิตที่ดีอย่างยั่งยืน
วันที่ 6 กุมภาพันธ์ 2563 เวลา 09.00 น. พลโทนันทเดช เมฆสวัสดิ์ เลขานุการรัฐมนตรีว่าการกระทรวงแรงงาน เป็นประธานเปิดงานการขับเคลื่อนแรงงานนอกระบบสู่ท้องถิ่น Informal Labour Fair 2020 “แรงงานนอกระบบ สร้างโอกาส สร้างอาชีพ” ณ ห้อง Terminal Hall ชั้น 4 ศูนย์การค้า Terminal 21 นครราชสีมา โดยกล่าวว่า กระทรวงแรงงานได้ให้ความสําคัญกับแรงงานนอกระบบ จึงกําหนดเป็นวิสัยทัศน์ "แรงงานนอกระบบมีความมั่นคงทางรายได้ ได้รับการคุ้มครองทางสังคมอย่างทั่วถึง" โดยมุ่งหวังที่จะยกระดับคุณภาพชีวิตแรงงานนอกระบบให้มีมาตรฐานในการดํารงชีวิตที่ดีเท่าเทียมกับแรงงานในระบบ เพื่อให้ได้รับการส่งเสริมคุ้มครองและพัฒนาให้มีความมั่นคงด้านรายได้ อาชีพอย่างทั่วถึง นําสู่คุณภาพชีวิตที่ดีอย่างยั่งยืน
พลโทนันทเดชฯ กล่าวเพิ่มเติมว่า สําหรับการพัฒนาและส่งเสริมศักยภาพของแรงงานนอกระบบนั้น ต้องมุ่งสานพลังเครือข่ายแรงงานนอกระบบตามแนวทางประชารัฐ โดยทํางานในรูปแบบของการบูรณาการประสานทุกมิติที่มีความเกี่ยวข้องกัน และให้ความสําคัญในการทํางานร่วมกับทุกภาคส่วน ได้แก่ ภาครัฐ ภาคเอกชน ภาคประชาสังคม และเครือข่ายแรงงานนอกระบบในท้องถิ่น เพื่อให้เกิดการรวมตัวกัน ในการร่วมคิด ร่วมทํา และเสริมสร้างความเข้มแข็งของแรงงานนอกระบบอย่างยั่งยืนต่อไป
ทั้งนี้งานฯ ดังกล่าว จัดขึ้นเพื่อส่งเสริมศักยภาพแรงงานนอกระบบ ประชาสัมพันธ์ผลิตภัณฑ์แรงงานนอกระบบกลุ่มจังหวัดนครชัยสุรินทร์ สําหรับกิจกรรมภายในงาน ประกอบด้วย การนําเสนอวีดีทัศน์ผลงานของกลุ่มแรงงานนอกระบบ การเสวนาแลกเปลี่ยนองค์ความรู้ด้านแรงงานนอกระบบ การจัดนิทรรศการของส่วนงานราชการ การแสดงสินค้าและอาชีพของเครือข่ายแรงงานนอกระบบ โดยกิจกรรมครั้งนี้มีผู้เข้าร่วมเป็นแรงงานนอกระบบของกลุ่มจังหวัดนครชัยบุรินทร์ ผู้ประกอบการ OTOP เจ้าหน้าที่ภาครัฐ และผู้เกี่ยวข้อง จํานวนกว่า 600 คน
+++++++++++++++++
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นวิทยากรบรรยายในงาน “Keysight Measurement Forum 2018”
วันพฤหัสบดีที่ 30 สิงหาคม 2561
ปลัดกระทรวงดิจิทัลฯ เป็นวิทยากรบรรยายในงาน “Keysight Measurement Forum 2018”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายในงานสัมมนา “Keysight Measurement Forum 2018” ภายใต้แนวคิด “รวมเป็นหนึ่ง ก้าวสู่เทคโนโลยี 4.0” โดยคีย์ไซท์ เทคโนโลยีส์ (Keysight Technologies) บริษัทเทคโนโลยีชั้นนําด้านเครื่องมือวัดและทดสอบคุณภาพมาตรฐานระดับโลกสัญชาติอเมริกัน จัดขึ้น ซึ่งปลัดกระทรวงดิจิทัลฯ ได้กล่าวถึงการดําเนินงานสําคัญของกระทรวงฯ เกี่ยวกับการควบคุม กํากับดูแล และส่งเสริมการใช้เทคโนโลยีดิจิทัลพัฒนาเศรษฐกิจและสังคมของประเทศ รวมทั้งการผลักดันนโยบายเศรษฐกิจและสังคมดิจิทัล (Digital Economy) ตามแผนพัฒนาดิจิทัลเพื่อเศรษฐกิจและสังคม เพื่อมุ่งเน้นให้ประเทศไทยสามารถสร้างสรรค์ และใช้ประโยชน์จากเทคโนโลยีดิจิทัลอย่างเต็มศักยภาพในการพัฒนาโครงสร้างพื้นฐานด้านนวัตกรรม ข้อมูล และทรัพยากรอื่นๆ นอกจากนี้กระทรวงฯ ยังได้มีการพัฒนานโยบาย Smart city ในหลายจังหวัดของประเทศ รวมถึงพื้นที่เขตระเบียงเศรษฐกิจพิเศษภาคตะวันออก (EEC) โดยได้ดําเนินโครงการ Digital Park รองรับธุรกิจ การวิจัย และการพัฒนาด้านดิจิทัล อาทิ 5G Trial, Cyber Security, Data Center, Digital Human Capacity Development รวมทั้งจะมี IoT Institute ตลอดจนการนําร่องการใช้งาน Smart IoT Solutions ซึ่งจะทําให้พื้นที่ EEC กลายเป็น Smart City ด้านดิจิทัลอย่างเป็นรูปธรรม เมื่อวันที่ 30 สิงหาคม 2561 ณ โรงแรมสวิสโซเทล เลอ คองคอร์ด ถนนรัชดาภิเษก เขตห้วยขวาง กรุงเทพฯ
***********************
รัฐบาลไทย-ข่าวทำเนียบรัฐบาล-จุรินทร์ เคาะจ่ายประกันรายได้ข้าวโพด 8.50 บาทต่อกิโล ได้ครัวเรือนละไม่เกิน 30 ไร่ จ่ายทันที 20ธันวาคม นี้
วันเสาร์ที่ 30 พฤศจิกายน 2562
จุรินทร์ เคาะจ่ายประกันรายได้ข้าวโพด 8.50 บาทต่อกิโล ได้ครัวเรือนละไม่เกิน 30 ไร่ จ่ายทันที 20ธันวาคม นี้
จุรินทร์ เคาะจ่ายประกันรายได้ข้าวโพด 8.50 บาทต่อกิโล ได้ครัวเรือนละไม่เกิน 30 ไร่ จ่ายทันที 20ธันวาคม นี้
จุรินทร์ เคาะจ่ายประกันรายได้ข้าวโพด 8.50 บาทต่อกิโล ได้ครัวเรือนละไม่เกิน 30 ไร่ จ่ายทันที 20ธันวาคม นี้
วันเสาร์ที่ 30 พฤศจิกายน 2562 เวลา 15.00 น
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมหารือ 3 ฝ่ายเพื่อดําเนินการประกันรายได้ข้าวโพดเลี้ยงสัตว์ โดยมีนายนิพนธ์ บุญญามณี￼ รัฐมนตรีช่วยว่าการกระทรวงมหาดไทย และตัวแทนฝ่ายราชการที่เกี่ยวข้อง ตัวแทนผู้ประกอบการ และตัวแทนเกษตรกร เข้าร่วมโดยการประชุมหารือการดําเนินการประกันรายได้สินค้าข้าวโพดเลี้ยงสัตว์นั้น จัดขึ้นวันเสาร์ที่ 30 พฤศจิกายน 2562 เวลา 15.00 น.ณ ห้องเอื้องหลวง มหาวิทยาลัยราชภัฏลําปางอําเภอเมือง จังหวัดลําปาง
โดยนายจุรินทร์ สรุปว่า ขั้นตอนการดําเนินนอกจากการประชุม 3 ฝ่ายวันนี้￼ ￼ขอราคาประกันรายได้กิโลกรัมละ 8.50 บาท￼ (ความชื้น14.5%) จํานวนไม่เกิน 30 ไร่￼ ต่อครัวเรือน ปลูกสิงหาคม-กันยายน 2562 ที่ผ่านมา มีจํานวนเกษตรกร 3.36 แสนครัวเรือน และกําหนดวันที่ 4 ธ.ค. 62 เข้าสู่การประชุม￼คณะกรรมการนโยบายและบริหารจัดการข้าวโพดเลี้ยงสัตว์ หรือ ￼นบขพ.และกําหนดวันที่  11 ธ.ค. 62 นําเข้าที่ประชุมคณะรัฐมนตรี￼ (ครม.) แล้วกําหนดจ่ายเงินส่วนต่างงวดแรกวันที่ 20 ธ.ค. 62
นายจุรินทร์ กล่าวด้วยว่า ที่ประชุมมีมติเกี่ยวกับมาตรการเสริม 6 ข้อ 1.หากมีการนําเข้า ส.ค.- ก.ย. จําเป็นต้องนําเข้าตามเงื่อนไขอาเซียน 2. จันทบุรี อุบลราชธานี เชียงราย น่าน เลย ตาก และสระแก้ว จะต้องแจ้งการเคลื่อนย้ายต่อกรมการค้าภายใน คือ พณจ. จังหวัด 3. เงื่อนไขการนําเข้าสาลี ต่อข้าวโพดเลี้ยงสัตว์ 1 ต่อ 3 ต่อไป 4. การรับซื้อต้องใช้เครื่องชั่งจาก กรมการค้าภายในที่มีความเที่ยงตรงเเม่นยํา
5. ในการเก็บสต็อก ต้องแจ้งต่อกรมการค้าภายในตามที่กําหนด 6. เพื่อให้มีการเก็บรวบรวมข้าวโพดในช่วงที่ออกมากจะทําให้ราคาตก จึงมีมาตรการช่วยเหลือเงินกู้สถาบันเกษตรกร เก็บไม่ต่ํา กว่า 2 เดือน โดยมีวงเงินไว้จํานวน 1,500 ล้านบาท และ 7. กําชับให้ทุกจังหวัด รวมหน่วยงานอื่นที่เกี่ยวข้องจริงจัง และให้รายงานเข้า นบขพ. ในทุกครั้งที่มีการดําเนินการ
รายงานการประชุมระบุว่า โดยการประกันรายได้ข้าวโพดเลี้ยงสัตว์หลักเกณฑ์ ในการกําหนดราคาประกันรายได้ จะดําเนินการเช่นเดียวกับโครงการที่ผ่านมา คือ ต้นทุน + ค่าขนส่ง + ผลตอบแทน โดยเกษตรกรจะต้องขึ้นทะเบียนกับกรมส่งเสริมการเกษตร และได้ทุกครัวเรือนที่ปลูกข้าวโพดจริง ￼ปัจจุบันนี้ทางด้านสถานการณ์ราคาข้าวโพดปัจจุบัน การผลิตและการตลาดข้าวโพดเลี้ยงสัตว์ มีผลผลิต 4.73 ล้านตัน ลดลงร้อยละ 5.19 พื้นที่เพาะปลูก 6.88 ล้านไร่ เพิ่มขึ้นจากปีก่อน 0.19 เกษตรกรได้ผลผลิตเฉลี่ยต่อไร่ 0.709 ตัน (709 กิโลกรัม) มีจํานวนเกษตรกร 3.36 แสนครัวเรือน แหล่งเพาะปลูกข้าวโพดเลี้ยงสัตว์ที่สําคัญอยู่ที่จังหวัดเพชรบูรณ์ นครราชสีมา น่าน ตาก และเลย
รัฐบาลไทย-ข่าวทำเนียบรัฐบาล-ผู้ประกอบการต้องคุ้มเข้มในสถานการณ์โควิด-19
วันพฤหัสบดีที่ 16 กรกฎาคม 2563
ผู้ประกอบการต้องคุ้มเข้มในสถานการณ์โควิด-19
เพื่อป้องกันและเฝ้าระวังการแพร่ระบาดของโรค